text: Любослав Пенев: ЦСКА е готов да постигне целите си (видео) - Спорт - Дневник
  14:37, 23 апр 19 , 2006
  Треньорът на ЦСКА Любослав Пенев е уверен, че отборът ще се класира за финала за Купата на България. По думите му червените са готови да постигнат и двете си цели, макар в първенството вече да изостават с пет точки от шампиона "Лудогорец".
  Пенев уточни, че напрежение преди реванша с "Ботев" (Пловдив) няма. В сряда ЦСКА приема "канарчетата" на "Българска армия" в търсене на обрат, след като загуби с 2:3 първата среща.
  "В първенството в никакъв случай не се предаваме. Има шест мача, това са 18 точки и всичко е възможно", продължи той.
  Треньорът посочи, че почти всички футболисти са на разположение. "В никакъв случай умората няма да се отрази. Убеден съм, че момчетата ще направят много добър и много силен мач. Искаме, подготвяме се, желаем да победим и ще победим. Това е, за което се готвим." Изоставането с един гол не го притеснява, а очакванията му са с добър, силен и отворен футбол отборът му да постигне целта си.
  Традиционно Пенев трябваше да отговори на въпроси за съдийството. По думите му "най-виновни са поръчителите", а поръчката идва "от едни офиси до Бояна" (където е базата на БФС). "Така че не съдиите са най-виновните, има други много по-виновни и много по-отговорни", каза той.
  "Искам обективно съдийство. Има ли фаул - да се свири. Това искам аз. Много ли е? Нашият отбор е ощетен в много мачове. Трябва ли да направим видео от час и половина, за да се види какво се случва? И критерият дали е еднакъв? Спираме, говорете ми за футбол", добави Пенев.
  Рейтинг: 1664 14:43, 23 апр 19 Неутрално
  Припознавачът от Микре - Ловеч май си е повярвал!!!
  Забърсаха бюджета и държавните институции- респективно мен, като данъкоплатец и : "Битият бит, ......!!!!
  Рейтинг: 4137 14:46, 23 апр 19 Неутрално
  На ЦСКА му трябва минимална победа с 1:0 или 2:1 и е на финала. Ако не може да постигне такава победа , значи не заслужава да е на финал. Без победи не се печелят купи и не се става шампион.
  Рейтинг: 845 14:50, 23 апр 19 Весело
  Явно, парите са платени :)
  Рейтинг: 1247 15:00, 23 апр 19 Неутрално
  Финал между два пловдивски отбора, ще е къде-къде по-интересен, от колкото да му слушам на тоя всеки път как цялата вселена крояла заговори срещу тях и винаги съдията да му е виновен!
  Рейтинг: 1403 15:20, 23 апр 19 Неутрално
  Казал го е, но не виждам новината - всеки треньор преди мача гледа да надъхва отбора и феновете.
  Иначе днешния ни футбол и в частност и на ЦСКА-то е мнооого зле и се чудя на т.н. фенове, които и на външен вид са доста безмозъчни същества.